รัฐบาลไทย-ข่าวทำเนียบรัฐบาล-ก.อุตฯ ยกระดับโรงงานสู่สังคมคาร์บอนต่ำ นำร่องพื้นที่สมุทรปราการ ตั้งเป้าปีนี้ 10 โรง ต้องได้รับประกาศนียบัตรคาร์บอนฟุตพริ้นท์
วันพฤหัสบดีที่ 20 พฤษภาคม 2564
ก.อุตฯ ยกระดับโรงงานสู่สังคมคาร์บอนต่ํา นําร่องพื้นที่สมุทรปราการ ตั้งเป้าปีนี้ 10 โรง ต้องได้รับประกาศนียบัตรคาร์บอนฟุตพริ้นท์
กระทรวงอุตสาหกรรม พัฒนาต้นแบบอุตสาหกรรมคาร์บอนต่ํา(Low Carbon Industry) ตามนโยบายของรัฐบาลด้านการพัฒนาเมืองอุตสาหกรรมเชิงนิเวศ นําร่องพื้นที่เมืองอุตสาหกรรมเชิงนิเวศ จังหวัดสมุทรปราการ ตั้งเป้าพัฒนาโรงงาน 10 แห่งต้องได้รับประกาศนียบัตรคาร์บอนฟุตพริ้นท์
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า ภาคอุตสาหกรรมในปัจจุบันให้ความสําคัญกับการแก้ไขปัญหาภาวะโลกร้อน ซึ่งเป็นผลมาจากการปล่อยก๊าซเรือนกระจก รวมทั้งต้องการเพิ่มขีดความสามารถการแข่งขันในตลาดอาเซียนและเวทีการค้าโลก ด้วยเหตุนี้ กระทรวงอุตสาหกรรม โดยรัฐมนตรีว่าการกระทรวงอุตสาหกรรม (นายสุริยะ จึงรุ่งเรืองกิจ) ได้กําชับให้หน่วยงานที่เกี่ยวข้อง หาแนวทางในการพัฒนา ส่งเสริม และสนับสนุนให้ผู้ประกอบการโรงงานหันมาใส่ใจสิ่งแวดล้อม และมุ่งสู่สังคมคาร์บอนต่ํา เพื่อลดก๊าซเรือนกระจกในขั้นตอนการผลิต สํานักงานอุตสาหกรรมจังหวัดสมุทรปราการ จึงได้จัดทําโครงการส่งเสริมสถานประกอบการมุ่งสู่อุตสาหกรรมคาร์บอนต่ํา เพื่อส่งเสริมและพัฒนาอุตสาหกรรมในพื้นที่เมืองอุตสาหกรรม เชิงนิเวศ จังหวัดสมุทรปราการ ให้เกิดการพัฒนาอย่างยั่งยืน โดยเป็นอุตสาหกรรมคาร์บอนต่ําที่เป็นมิตร กับสิ่งแวดล้อม และเป็นไปตามนโยบายเมืองอุตสาหกรรมเชิงนิเวศ ตามนโยบายรัฐบาลยุทธศาสตร์ชาติ 20 ปี ตลอดจนแผนปฏิรูปประเทศด้านที่เกี่ยวข้อง
“รัฐบาลให้ความสําคัญกับมาตรการทางด้านสิ่งแวดล้อม โดยเฉพาะการลดการปล่อยก๊าซเรือนกระจกหรือการก้าวเข้าสู่สังคมคาร์บอนต่ํา ด้วยการเพิ่มปริมาณการผลิตและการใช้พลังงานสะอาด (พลังงานที่ไม่ปล่อยก๊าซเรือนกระจกในกระบวนการผลิตและหันมาใช้พลังงานอื่นๆ แทน รวมทั้งลดการใช้พลังงานจากฟอสซิล) ซึ่งกระทรวงฯ มีนโยบายที่จะเพิ่มขีดความสามารถให้กับผู้ประกอบการในการปรับตัวรับกับมาตรการทางด้านสิ่งแวดล้อม โดยเฉพาะการพยายามที่จะลดปริมาณการปล่อยก๊าซเรือนกระจกของผลิตภัณฑ์ (Carbon Footprint ) ตั้งแต่ขั้นตอนการจัดหาวัตถุดิบ การผลิต การขนส่ง จนถึงขั้นตอนการย่อยสลายของผลิตภัณฑ์ โดยได้นําร่องการดําเนินโครงการฯ ในพื้นที่เมืองอุตสาหกรรมเชิงนิเวศ จังหวัดสมุทรปราการ ซึ่งเป็นจังหวัดที่มีโรงงานอุตสาหกรรมตั้งอยู่เป็นจํานวนมาดในสาขาอุตสาหกรรมอาหาร อุตสาหกรรมผลิตภัณฑ์ จากหนังสัตว์ สิ่งทอ อุตสาหกรรมพลาสติก และอุตสาหกรรมเคมีภัณฑ์” นายกอบชัย สังสิทธิสวัสดิ์ กล่าว
สําหรับการดําเนินโครงการฯ กระทรวงฯได้จัดให้มีการอบรมให้ความรู้กับสถานประกอบการเรื่องของคาร์บอนฟรุตปริ้นท์ และผลิตภัณฑ์ที่เป็นมิตรกับสิ่งแวดล้อม รวมถึงการคํานวณค่าคาร์บอนฟุตพริ้นสําหรับผลิตภัณฑ์ โดยจะทําการสํารวจข้อมูล และให้คําปรึกษาแนะนําเชิงลึกแก่สถานประกอบการที่เข้าร่วมโครงการโดยในปีนี้ซึ่งเป็นปีแรกของการดําเนินโครงการฯ ตั้งเป้ามีโรงงานอุตสาหกรรมเข้าร่วม จํานวน 10 แห่ง ที่ต้องได้รับประกาศนียบัตรคาร์บอนฟุตพริ้นท์ (รางวัลฉลากคาร์บอน) อาทิ บริษัท อินเตอร์ไฮด์ จํากัด (มหาชน) บริษัท สยามสตีลซินดิเกต จํากัด (มหาชน) บริษัท ซีพีแอล กรุ๊ป จํากัด (มหาชน) บริษัท ไทยยัง เคมิคอล จํากัด บริษัท ไทยนิปปอน สตีล เอ็นจิเนียริ่ง แอนด์ คอนสตรัคชั่น คอร์ปอเรชั่น จํากัด บริษัท อัคคีปราการ จํากัด (มหาชน) และบริษัท อีจีอาร์ กรุ๊ป สยาม จํากัด เป็นต้น ซึ่งนอกจากได้รับประกาศนียบัตรแล้ว ผู้ประกอบการจะสามารถลดต้นทุนการผลิตจากการพัฒนากระบวนการผลิตให้มีประสิทธิภาพดีขึ้น ลดการใช้พลังงานฟอสซิล เพิ่มการใช้พลังงานหมุนเวียน และลดของเสียในกะบวนการผลิตได้อีกด้วย
“การพัฒนาไปสู่สังคมคาร์บอนต่ําเป็นการปรับจากสังคมที่ต้องพึ่งพาพลังงานจากเชื้อเพลิงฟอสซิลไปสู่  สังคมที่มีการพึ่งพาพลังงานทดแทนมากขึ้น ซึ่งจะนําไปสู่สังคมที่ยั่งยืน เป็นการสร้างโอกาสใหม่ๆ ทางธุรกิจ โดยพึ่งพาภูมิปัญญาท้องถิ่นและการอยู่ร่วมกับธรรมชาติ ในขณะเดียวกัน จําเป็นต้องอาศัยนวัตกรรมที่สร้างสรรค์เทคโนโลยีคาร์บอนต่ําเพื่อทดแทนเทคโนโลยีดั้งเดิมที่ไม่มีประสิทธิภาพ ต้องมีการปรับโครงสร้างทางสังคม ปรับเปลี่ยนพฤติกรรมการผลิตและการบริโภค และแนวทางการดํารงชีวิต” ปลัดกระทรวงอุตสาหกรรม กล่าวปิดท้าย